Մարտի 1-ի գործն ըստ էության առնչվում է Հայաստանում իշխանության ձեւավորման մի հսկա ցիկլի հետ, իսկ ընտրական ցիկլերում Հայաստանի իշխանության գլխավոր հովանավորը մշտապես դիտվել է Ռուսաստանը: Ըստ այդմ, առնվազն տրամաբանական կապի շրջանակում առաջանում է հարց, թե ինչքան է Ռուսաստանը պատասխանատու 2007-08 ցիկլի եւ դրանում տեղի ունեցած զարգացումների համար: Հետեւաբար, եթե Հայաստանում կա բացահայտման գործընթաց, ապա Ռուսաստանի պատասխանատվության դեպքում հարցերը պետք է հասնեն ընդհուպ այդ շրջանակ, ինչը չի կարող Մոսկվային անտարբեր թողնել: